**SKRAĆENI ZAPISNIK**

s 2. sjednice Školskog odbora

održane 8.7.2021. godine u 19:00.

Prisutni: Davor Žažar, Mladen Lončarić, Ana-Marija Hercigonja, Marko Brozović i Valentina Žitnik.

Opravdano nenazočni: Natalija Knezić-Medvedec i Ivana Cvetko.

Osim članova Školskog odbora sjednici je prisustvovala i ravnateljica škole Snježana Romić.

Zapisničarka: Valentina Čekolj, tajnica.

Sjednicu otvara predsjednik Školskog odbora Davor Žažar, pozdravlja nazočne, utvrđuje kvorum i čita dnevni red s Poziva na sjednicu:

1. Usvajanje zapisnika s 1. konstituirajuće sjednice ŠO
2. Osnivanje Školskog sportskog društva

Pravilnik o načinu osnivanja ŠSD-informiranje

Poslovnik o radu Školskog sportskog društva-donošenje

1. Pravilnik o stjecanju i korištenju vlastitih prihoda ostvarenih obavljanjem poslova na tržištu-donošenje
2. Pitanja i prijedlozi.

Dnevni red jednoglasno je usvojen.

Ad.1.) Zapisnik s 1. konstituirajuće sjednice Školskog odbora jednoglasno je usvojen.

Ad.2.) Školski odbor jednoglasno je donio Poslovnik o radu Školskog sportskog društva.

Ad.3.) Školski odbor jednoglasno je donio Pravilnik o stjecanju i korištenju vlastitih prihoda ostvarenih obavljanjem poslova na tržištu.

Ad.4.) Pod točkom pitanja i prijedlozi, ravnateljica je iznijela informacije vezane uz kraj školske godine te o izdanoj monografiji povodom 185 godina školstva u Tuhlju. Nadalje, govori o nabavi udžbenika za 2021./2022. školsku godinu (financiranje udžbenika iz državnog proračuna, a radnih bilježnica 50% iz Županije i 50% iz Općine). Ravnateljica govori o sudjelovanju, tj. partnerstvu u 3 projekta, te ističe da se kreće u izradu dokumentacije s troškovnikom za saniranje odvoda otpadnih i slivnih voda stambene zgrade i stare škole. Ravnateljica je obavijestila prisutne o dobivenoj Odluci Županije o korištenju školskih sportskih dvorana od strane vanjskih korisnika od 1.7.-1.9.2021. Također, prisutni su obaviješteni i o pokrenutoj humanitarnoj akciji „Paketić prijateljstva“, za djecu jedne škole pogođenom potresom od 29.12.2020. Od prisutnih postavljeno je pitanje vezano uz maturalna putovanja s obzirom na epidemiološku situaciju.

Zapisničarka:

Valentina Čekolj